ועדת הכלכלה, כנסת 25, פרוטוקול מספר 224, 2023-11-06 00:00

דוד ביטן: בוקר טוב

דוד ביטן:  אני רוצה להתחיל את הישיבה בנושא הצעת תקנות תכנון משק החלב (קביעת מכסות חלב) (תיקון), התשפ"ד–2023, בדבר ייצור מכסה במשקו של אחר

דוד ביטן:      מי מהאוצר פה?      

ד"ר עידית חנוכה: לנושא של היבוא תכף אני אקרא לו

דוד ביטן: בסדר

ד"ר עידית חנוכה: נמצאים נציגי משרד החקלאות

דוד ביטן: בהמשך לבקשה שלכם פנינו לאוצר והם הקדימו את הטיפול בתקנות

דוד ביטן:  אני מבין שיש הסכמה איתם, נכון?      

איציק שניידר: ממש לא

ד"ר אסף לוי: לא על התקנות האלה

דוד ביטן: אז על מה?         

ד"ר אסף לוי: 	 על תקנות הוויסות אין הסכמה

ד"ר אסף לוי:  התקנות האלה הן תקנות שלא קשורות, לא צריך את האוצר ולא צריך את הסכמתם

דוד ביטן: אז מתי יבואו תקנות הוויסות?     

איציק שניידר: אדוני היושב-ראש, בעקבות הפנייה שלך הרפרנטים ישבו על התקנות, העבירו לנו הערות

איציק שניידר:  עדיף לכתוב את התקנות האלה מחדש וללכת על זה מחדש, להליך של ארבע שנים, מאשר לקרוא רק את ההערות שהם כתבו

איציק שניידר:  ממש זלזול

איציק שניידר:  לא מבינים את המצב

איציק שניידר:       אני לא מצליח להבין איך הדבר הזה עובד

איציק שניידר:  שר החקלאות, מנכ"ל המשרד, הדרג המקצועי של המשרד, מועצת החלב, מבקר המדינה – כולם אומרים שיש צורך בתקנות

איציק שניידר:  הרפרנט, שבא שבוע קודם, לא יודע לקרוא את המושגים ועל מה מדובר, החליט שלא צריך ובזה נגמר הסיפור

איציק שניידר:  אין תקנות

שלום דנינו: 	 אתה יכול להסביר רגע את מהות התקנה?     

דוד ביטן: מה זאת אומרת רפרנט? בא רפרנט חדש?     

איציק שניידר: כן, בא אוריאל, משהו כזה, רפרנט חדש, נכנס לפני שבוע

איציק שניידר:  הטילו עליו ללמוד את התקנות

איציק שניידר:  הוא קרא, הוציא רשימה של שינויים מפה ועד באר שבע

איציק שניידר:  אין סיכוי שזה יעבור בארבע שנים הקרובות

איציק שניידר:       יש תקנות מוכנות שצריך להעביר אותן, שצריך אותן על מנת לנהל את משק החלב

דוד ביטן: אבל הם לא חייבים להסכים רק למה שאתם מבקשים

איציק שניידר: לא

איציק שניידר:  יש שם סעיף אחד שקשור לתקציב, שבגלל זה משרד האוצר קשור לתקנות האלה

איציק שניידר:  על סמך הסעיף הזה הם מרשים לעצמם לשנות את כל הדברים שהדרג המקצועי כתב

איציק שניידר:       אין בזה שום דבר

איציק שניידר:  אנחנו צריכים את התקנות האלה על מנת להיות ערוכים לשעת חירום

איציק שניידר:  אנחנו לא ערוכים

איציק שניידר:  מבקר המדינה התריע על זה, אנחנו התרענו על זה

דוד ביטן: נטפל בזה, אין בעיה

דוד ביטן:  יכול להיות שבמהלך הישיבה אנחנו נקרא לאוצר על מנת לחסוך את הישיבה של מחר

דוד ביטן:  יש ישיבה מחר על מדיניות של משק החלב, אז אולי אפשר לסיים את זה כבר היום ולחסוך את הישיבה של מחר, ואז לא נקרא לכם שוב פעם

דוד ביטן:      בינתיים הוא לא בוועדת הכספים?     

ד"ר עידית חנוכה: הוא בדרך לכנסת, הוא יעדכן אותי

דוד ביטן: מישהו רוצה להסביר את התקנות האלה?     

ד"ר אסף לוי: 	 כן, תודה רבה אדוני

ד"ר אסף לוי:  קודם כל אני מבקש להודות על הדיון הזה, התקנות הן חשובות כדי לתת מענה למצב שנוצר כרגע בעוטף, ומקווים שלא יקרה גם בצפון

ד"ר אסף לוי:       מהות התקנות זה לאפשר אומנה במשק החלב

ד"ר אסף לוי:  כלומר לתת לבעל מכסה, שבעקבות הכרזת מצב חירום במשק לא יכול מסיבות כאלו או אחרות לייצר את מכסתו ברפת שלו, לגדל ולייצר את מכסתו ברפתות אחרות, באזורים שהוא סוגר עם בעלי הרפתות האחרות

ד"ר אסף לוי:  אנחנו קוראים לזה אומנה, זה לא דבר חדש בתקנות

דוד ביטן: הוא מעביר את המכסה שלו למישהו אחר?      

ד"ר אסף לוי: הוא מעביר את המכסה, כולה או חלקה, מישהו אחר מייצר, והם בינם לבין עצמם מגיעים לסיכום כמה - - -     

דוד ביטן: וההסכם הזה צריך להיות מאושר על ידי מועצת החלב?     

ד"ר אסף לוי: לא

ד"ר אסף לוי:  האומנה עצמה צריכה להיות מאושרת על ידי ועדת המכסות במועצת החלב

ד"ר אסף לוי:  אני כבר אענה לאדוני, אבל אני רוצה להסביר שהאומנה זה לא דבר חדש, אנחנו לא ממציאים

ד"ר אסף לוי:  כרגע בתקנות יש שני סוגי אומנה: יש אומנה קבועה, שהרפתן יכול לבקש אומנה בתנאים שקבועים בסעיף 28; ולפני כשנתיים שינינו את זה למצב שכשיש בעיה בריאותית וטרינרית או כשמוכרז סגר והרפתן לא יכול לייצר ברפת שלו, ואז יש אפשרות

ד"ר אסף לוי:  אנחנו לקחנו - - -       

דוד ביטן: מה זה קשור למלחמה? זה דבר שקיים

ד"ר אסף לוי: זה קיים בתקנות

ד"ר אסף לוי:  אנחנו מבקשים כרגע לאפשר את אותו מנגנון שהוועדה המכובדת הזאת אישרה לגבי מצב של בעיה וטרינרית וסגר, גם במצב של חירום

ד"ר אסף לוי:  כלומר, אם עכשיו בחירום אני לא יכול לייצר את מכסתי ברפת כיסופים בגלל שצה"ל פוצץ את מכון החליבה כי התחבאו שם מחבלים, אנחנו רוצים שלקיבוץ כיסופים תהיה הכנסה והוא יכין את הפרות שלו ליום שהוא יוכל לחזור

דוד ביטן: האומנה הזאת היא באופן זמני?      

ד"ר אסף לוי: היא עד שלוש שנים, כפי שנקבע בחוק

ד"ר אסף לוי:  ועדת המכסות במועצת החלב יכולה לאשר עד שלוש שנים, בכל פעם לשנה, בהתאם לבקשה

דוד ביטן: לא, אני מדבר עכשיו על המלחמה

דוד ביטן:  אם הוא לא יכול לייצר עכשיו בגלל המלחמה, והמלחמה תסתיים בעוד שלושה-ארבעה חודשים, אתה נותן לו את זה לשלוש שנים?     

ד"ר אסף לוי: לא, אנחנו נותנים לו את זה לשנה, וכל שנה אנחנו בודקים

ד"ר אסף לוי:  אני אתן לדוגמה את רפת כיסופים

ד"ר אסף לוי:  את מכון החליבה ברפת כיסופים צריכים לבנות מחדש

ד"ר אסף לוי:  צריך גם זמן כדי להכין את הפרות לחליבה

ד"ר אסף לוי:  אני מניח שלאט לאט קודם כל יבנו את מכון החליבה, הם יכינו את הפרות ברפתות אחרות

ד"ר אסף לוי:       המטרה שלנו היא שהם ייצרו ברפת שלהם, אבל כל דבר זה לגופו

ד"ר אסף לוי:  אם למשל יש מחסור בכוח אדם, אז אפשר גם בחלקיות, להגיד שבשנה הראשונה הם מחזירים שליש ובשנה השנייה הם מחזירים את הכול

ד"ר אסף לוי:  הכול בהתאם - - -     

שלום דנינו: דוד, יש לי שאלה

דוד ביטן: תשאל

שלום דנינו: אתה אומר שהם לא מעבירים את הפרות, הם רק מעבירים את הזכות, ואז - - -      

ד"ר אסף לוי: גם את הפרות, תלוי איפה, אם הפרות לא נפגעו והן חולבות

ד"ר אסף לוי:  למשל ברפתות של העוטף - - -      

שלום דנינו: זה מצב שאני מבין

שלום דנינו:  אם הם לא מעבירים את הפרות, אז מה הוא מעביר?   

ד"ר אסף לוי: אז הוא מעביר את הזכות

שלום דנינו: והזכות הזאת, זה אומר בעצם?      

ד"ר אסף לוי: שהפרות שמייצרות את החלב עבורו יועברו אחר כך לרפת שלו

ד"ר אסף לוי:  הוא מכין את הפרות לרפת שלו, זה נקרא אומנה, הוא מאמן את הפרות לחליבה

שלום דנינו: רגע, אז הרפת המאמצת יכולה לייצר יותר חלב?      

ד"ר אסף לוי: נכון, זה הרעיון

ד"ר אסף לוי:  היא לוקחת את המכסה של מי שלא יכול לייצר

שלום דנינו: תגיד לי אם אני מבין נכון

שלום דנינו:  הרפתות היום יכולות לייצר, בפוטנציאל, יותר חלב ממה שמוקצה להן?      

קריאות: ברור

ליאור שמחה: אפשר מילה רגע? אני אסביר

אורי אור: 	 אם התשתית היא מתאימה

אלון שוסטר: - - -      

ליאור שמחה: חברי הכנסת היקרים, אני מנכ"ל יצרני החלב, אני אחראי על הרפתות

ליאור שמחה:  מילה על מה שקורה

דוד ביטן: במועצת החלב?     

ליאור שמחה: 	 לא, אני מהתאחדות יצרני החלב

ליאור שמחה:  אני אחראי על המגדלים, אחראי על הרפתות

ליאור שמחה:  יש לנו 16 רפתות בעוטף, קו ראשון

ליאור שמחה:  בצפון – זיקים, כרמיה, יד מרדכי; בדרום – רפת חולית לאורך כל הרצועה

ליאור שמחה:  16 רפתות

ליאור שמחה:  אגב, גם במפלסים יש רפת

ליאור שמחה:      מאוד מאוד קשה

ליאור שמחה:  אסף הזכיר את כיסופים

ליאור שמחה:  צריך להבין, בכיסופים הרפת ננטשה

ליאור שמחה:  חזרנו לרפת

ליאור שמחה:  הרפתן חזר לרפת

ליאור שמחה:  כשהוא נכנס למכון, המחבלים עשו לו שם מארב, ירו בו, ולצערי הרב מנהל רפת כיסופים נהרג במקום

ליאור שמחה:  הגיע טנק, ירה על המכון והפיל את המכון על המחבלים, כי לא רצו להיכנס פנימה

ליאור שמחה:       כרגע הפרות עומדות שם, אין מכון, אי-אפשר לחלוב

ליאור שמחה:  צריך לעשות משהו עם המכסה, מישהו צריך לייצר את החלב הזה, וגם הרפת של כיסופים צריכה להרוויח קצת כי משלמים שם משכורות וקורים שם דברים

ליאור שמחה:       התקנות האלה מאפשרות לנו להעביר את מכסת החלב ואת הפרות למקום אחר, לרפת מאמצת, וזה נקרא אומנה

ליאור שמחה:  זה הרעיון

דוד ביטן: את זה הבנו

דוד ביטן:  חוץ מכיסופים יש עוד?     

ליאור שמחה: יש הרבה

ליאור שמחה:  לדוגמה - - -     

דוד ביטן: הבנתי שהכול עובד - - -     

ליאור שמחה: לא, אני אתן איזה משפט - - -     

שלום דנינו: קיבלנו אינפורמציה ששיפצו, חזרו חמש מתוך - - - רפתות

ליאור שמחה: כל ה-16 - - -     

ד"ר אסף לוי: חבר הכנסת דנינו, אנחנו נותנים את האפשרות

ד"ר אסף לוי:  גם לרפת אחת זה חשוב, היא לא יכולה לעשות את זה - - -      

שלום דנינו: אנחנו לא מתווכחים

דוד ביטן: אין בעיה, אנחנו שואלים

שלום דנינו: רק להבין את הנושא

אלון שוסטר: מדובר גם על הקטנת יכולת - - - נכון?     

שלום דנינו: זה מתחבר לי לימים החמים, שהפרות לא נותנות מספיק חלב

שלום דנינו:  ואז אני שואל את עצמי: איך יכול להיות שיש מחסור בחלב, אם אתם עכשיו מספרים שכל רפת יכולה לייצר יותר חלב?      

ליאור שמחה: אין מחסור בחלב

דוד ביטן: אין מחסור בחלב

דוד ביטן:  היה מחסור בייצור של החלב

ליאור שמחה: חבר הכנסת, אין מחסור בחלב גולמי

דוד ביטן: בתעשייה, בחלב המפוקח, זה המחסור שהיה

ליאור שמחה: אין מחסור בחלב גולמי

ליאור שמחה:  לא היה מחסור בחלב גולמי

ליאור שמחה:  אנחנו ייבשנו חלב גולמי, שפכנו חלב גולמי

ליאור שמחה:  אצלנו ברפתות אנחנו יודעים לווסת ולאזן

דוד ביטן: מה אתם עושים? הופכים אותו לאבקה?     

ליאור שמחה: כן

ליאור שמחה:      משפט על המלחמה ועל מה שקורה כרגע

ליאור שמחה:  אנחנו במורכבות

ליאור שמחה:  עיקר המורכבות היא אג"מית, צבאית

ליאור שמחה:  לדוגמה, אנחנו לא יכולים לחלוב בחושך, אפשר לחלוב רק בשעות אור

ליאור שמחה:  הרפתות – ופה אני צריך להגיד מילה טובה גם למחלבות – עושות הכול כדי להכניס את משאיות החלב, להביא חלב

ליאור שמחה:  אבל חולבים רק פעמיים ולא שלוש בחלק מהמקומות, ובחלק מהמקומות חולבים אפילו רק פעם אחת

ליאור שמחה:  עכשיו אנחנו יצאנו מזה ועושים את כל שביכולתנו כדי להמשיך להחזיק את הרפתות האלה

ליאור שמחה:       צריך להבין, הקיבוצים והמושבים נטושים

ליאור שמחה:  אין שם אף אחד, כולם במלונות

ליאור שמחה:  היחידים שנמצאים שם זה כיתת הכוננות, הרפתנים והמתנדבים

ליאור שמחה:  והאירוע הזה, של לחלוב תחת אש, תחת פצמ"רים, לחלוב באמת במציאות שהיא מציאות פסיכית, בשטח צבאי סגור, זה אירוע מאוד מורכב

ליאור שמחה:       ולמרות זאת, ואף על פי כן, אנחנו ממשיכים לחלוב וממשיכים לייצר חלב בשביל מדינת ישראל

שלום דנינו: המכונים, יש להם מחסות?      

ליאור שמחה: יש בעיה של מיגוניות

ליאור שמחה:  יש בעיה של מיגון אישי – קסדות ושכפ"צים, כי אנחנו מביאים מתנדבים ויורים פצמ"רים

ליאור שמחה:  אתמול הייתי בנירים

ליאור שמחה:  ב-20 דקות היו חמש אזעקות, זה משהו פסיכי

ליאור שמחה:      יש מחסור, יש פערים – גם של מיגוניות, וגם של שכפ"צים ומיגונים אישיים

ליאור שמחה:  אבל זה נושא אחר

שלום דנינו: משרד החקלאות דיבר – תנצל אותם כשהם פה – על רכש ייחודי שלהם, מתקציב שלהם, לטובת מיגוניות

קריאה: יש

שלום דנינו: הם בחשבון?      

ד"ר אסף לוי: 	 בוודאי, בתיעדוף

ד"ר אסף לוי:  צריך להבין שיש כמה בעיות מהותיות לחקלאות כרגע

ד"ר אסף לוי:  הבעיה הגדולה ביותר זה ידיים עובדות

ד"ר אסף לוי:  כולנו יודעים את הבעיה של - - -     

דוד ביטן: בנושא של הרפת – יש עובדים זרים?      

ד"ר אסף לוי: בוודאי

ליאור שמחה: 	 לא, אין

ליאור שמחה:  רגע

ליאור שמחה:  העובדים הזרים בעוטף - - -     

ד"ר אסף לוי: יש הקצאה

ד"ר אסף לוי:  כרגע יש בעיה בכל - - -      

ליאור שמחה: אין כמעט עובדים זרים בעוטף

ליאור שמחה:  מתי מעט נשארו

ד"ר אסף לוי: בשוטף

ליאור שמחה: עכשיו אנחנו עובדים על בסיס מתנדבים

ליאור שמחה:  רק מתנדבים וכמובן מנהלי הרפתות

ליאור שמחה:  זאת טראומה קשה

ליאור שמחה:  לחזור זה אירוע לא פשוט

ליאור שמחה:  אחרי השבת האיומה הזאת לחזור עכשיו לחלוב – זו מורכבות

אלון שוסטר: אני רוצה לתת לכם תמונה מהמקום שבו אני גר, מקיבוץ מפלסים

אלון שוסטר:  אני משתדל להיות שם כמעט כל יום - - -     

אליהו ברוכי: תגיד, מה קורה לפרות אחר יומיים שלא חולבים אותן?     

אלון שוסטר: הן חיות, צריך רק שישתו מים

אלון שוסטר:      גם האח שלי וגם הבן שלי הם בכיתת הכוננות

אלון שוסטר:  יש מתנדבים מדהימים יהודים וגם ערבים

אלון שוסטר:  יש עובדים בדואים שעובדים איתנו, מרהט, הם נמצאים איתנו

אלון שוסטר:  עם כיתת הכוננות שפותחת - - -     

שלום דנינו: 19 הרוגים יש לבדואים, כולל כמה חיילים מהימים האחרונים

אלון שוסטר: ועובדים ביחד

אלון שוסטר:  האתוס הזה להמשיך להחזיק את הנקודה וגם לייצר את החלב, הוא פשוט - - -  הסולידריות הזו שהארגון הביא היא פשוט נפלאה, וזה לצד הצער העצום שיש מסביב, אחת מנקודות האור הנהדרות

אלון שוסטר:      אם אני מבין נכון, ותדייקו אותי, זה לא רק המקרה של כיסופים – שהוא דרמטי, שאין איפה לחלוב, אלא יש גם ירידה בכושר הייצור - - - שתי החליבות - -      

קריאה: נחל עוז

אלון שוסטר: - - אז יש אפשרות לנייד את - - -     

ד"ר אסף לוי: התקנות מאפשרות חלקיות, חלקיות אומנה

ליאור שמחה: מילה טובה לחבר הכנסת אלון שוסטר, שכל ערב מכין ארוחת ערב בביתו לכל המתנדבים - - -     

אלון שוסטר:  בוא נדייק: הם מכינים בביתי

ליאור שמחה: מילה טובה

ליאור שמחה:  ממש לא מובן מאליו

שלום דנינו: הם מתחלקים, שתדע לך

שלום דנינו:  המתנדבים חולבים ומכינים את האוכל, ושוסטר אוכל ומפנה

אלון שוסטר: אני מגיע בערב - - -     

איציק שניידר: אדוני היושב-ראש, חברי הכנסת, מה שחבר הכנסת שוסטר אמר זה נכון, וזה בדיוק המצב שהתקנות האלה באות לענות עליו

איציק שניידר:  אם ניקח את קיבוץ נחל עוז, שבגלל הקרבה שלו לגבול ובגלל המצב המיוחד שהיה שם, שבוע שלם אי-אפשר היה להיכנס לרפת והחליבה חודשה רק שבוע לאחר השבת הנוראית הזאת

איציק שניידר:  חלק מהפרות כבר לא חזרו להיות פרות חלב, מכיוון שלא חלבו אותן הרבה זמן; חלק נמצאות בתהליך שיקום

איציק שניידר:  הם צריכים להעביר חלק, לא את כל הייצור, חלק מהייצור של משקים אחרים, על מנת שיגדלו להם את הפרות

דוד ביטן: את זה הבנו

דוד ביטן:  חוץ מעוטף עזה יש בקשות נוספות?      

איציק שניידר: יש בקשות בצפון

איציק שניידר:  לדוגמה יש לנו רפתן בצפון, ב-0 עד 4, בבית הלל, רפתן מבוגר שלא יכול לחלוב את הפרות שלו כי הוא מבוגר והתאילנדים לא מוכנים להישאר

איציק שניידר:  אז הוא רוצה באופן זמני להוציא את הרפת לרפת אחרת

איציק שניידר:  התקנות האלה נותנות לנו פתרון במצבים כאלה מיוחדים, וזה חשוב מאוד

דוד ביטן: 	 יש עוד חבר כנסת שרוצה להגיד משהו? אוקיי, אז מי קורא?     

ד"ר אסף לוי: אני

אליהו ברוכי: מה זה התקנות האלה שהוחרגו?      

ד"ר אסף לוי: התקנות שהוחרגו זה תקנות הבסיס שקיימות בתקנות לאומנה, כפי שאמרתי בהתחלה, שבמצב רגיל לא בעל המכסה קובע למי תעבור אומנה, זה עובר דרך ועדת המכסות של החלב

ד"ר אסף לוי:  פה אנחנו אומרים לו שבגלל שזה מצב חירום, אנחנו מאפשרים לו לקבוע ולבחור חלקו או לאיפה לייצר את המכסות, ולכן הסעיפים האלה לא רלוונטיים

ד"ר אסף לוי:  גם המחיקה של הסעיפים האלה זה באותם סעיפים שאושרו בעבר, במצב של בעיה וטרינרית או הסגר

שלום דנינו: אתה יכול להגיד משהו על התשלום? כי אנחנו כלכלה ורוצים לדעת

ד"ר אסף לוי: אנחנו מאפשרים, הנושא הכלכלי זה בין המבקש לבין הקולט

ד"ר אסף לוי:  גם ועדת המכסות של המועצה, ובטח משרד החקלאות - - -      

שלום דנינו: מה סדר גודל?     

ד"ר אסף לוי: 35? כמה, איציק?     

איציק שניידר: במקרים כאלה הרבה פעמים זה לא כסף, אלא מכינים עגלות לגידול או פרות לגידול, והם מגיעים ביניהם להבנה, ככה שזה יעזור לו אחרי זה גם להשתקם

איציק שניידר:  זה עיקר המטרה

דוד ביטן: אתם לא בוחנים את הכסף?      

איציק שניידר: לא, אנחנו לא

ד"ר אסף לוי: אנחנו נותנים כאן, הם קובעים בינם לבין עצמם

ד"ר אסף לוי:  בא אלינו היצרן המעביר ואומר לי: אני רוצה להעביר x, y, z לפלוני אלמוני

דוד ביטן: טוב

דוד ביטן:  מכיוון שליועצת המשפטית אין מה להעיר כתוספת, אנחנו נצביע על התקנות

דוד ביטן:  יש מישהו שמתנגד או נמנע?     

דוד ביטן: אושר  

דוד ביטן: 	 כולם בעד, אז התקנות עברו

דוד ביטן:       גל, יש לנו ישיבה מחר בנושא מדיניות היבוא החלב בתקופת המלחמה – ישיבת המשך לישיבה שהייתה

דוד ביטן:  אני רוצה לחסוך את הישיבה הזאת של מחר, ואני מעדיף לעשות את זה כשכולנו נמצאים כבר פה

דוד ביטן:  זה אחד

אלון שוסטר: הוא רוצה שתהיה נחמד כבר עכשיו

דוד ביטן: שתיים

דוד ביטן:  לגבי תקנות הוויסות

דוד ביטן:  אמרו לי שבא איזשהו רפרנט חדש, שלח להם הערות כאילו מתחילים את כל הסיפור מהתחלה

דוד ביטן:  סעיף 19 – צריכים את ההסכמה שלכם בגלל הנושא התקציבי

דוד ביטן:  אבל להתחיל להפוך עכשיו את כל התקנות בתקופה הזו, זה נראה לי מיותר

דוד ביטן:       תבדוק את העניין הזה, בסדר?      

גל ברנס: אני אתייחס

דוד ביטן: כי הם אומרים שאם יתחילו להתעסק בזה, זה ייקח הרבה מאוד זמן

איציק שניידר: היושב-ראש, כל פעם שהוא בודק – זה עוד 20 סעיפים לשנות

איציק שניידר:  עדיף שלא יבדוק

דוד ביטן: לא, לא, גל יבדוק את זה

ד"ר אסף לוי: אני חושב שהם צריכים להגיב על הסעיף שרלוונטי אליהם, לא לשאר התקנות

דוד ביטן: זה נכון

שלום דנינו: קודם כל זה יפה מאוד שחרוצים במשרד האוצר, מה אתם רוצים

איציק שניידר: בשביל לעצור את הדברים הם תמיד חרוצים

איציק שניידר:  בשביל לקדם – אין חריצות בכלל

דוד ביטן: בתקנות הוויסות – איזו עלות תקציבית יש שם?         

ד"ר אסף לוי: למשק? כלום, שום דבר

ד"ר אסף לוי:  שום דבר

דוד ביטן: אז אם אין עלות תקציבית, למה צריכים את ההסכמה?     

ד"ר אסף לוי: יש סעיף אחד, של ויסות חלב

ד"ר אסף לוי:  יש סעיף של קרנות המועצה שבהן הם מווסתים את החלב, וכל הנושא של הפינויים

ד"ר אסף לוי:  יש שם עניין של תקציבים פנימיים של הענף עצמו, לא קשורים לתקציב המדינה

איציק שניידר: נמחק אותו

איציק שניידר:  תביא את זה לדיון, נוריד את הסעיף הזה וזה לא יהיה רלוונטי

קריאה: גל, אתם קובעי מדיניות, אתם לא - - -     

איציק שניידר: גל, מבקר המדינה אמר שצריך את התקנות האלה; שר החקלאות אמר; סגן שר החקלאות אמר; שר החקלאות הקודם אמר וגם זה שהיה לפניו אמר

איציק שניידר:  למה אתם תוקעים את זה? אנחנו צריכים את זה בשביל לנהל את משק החלב בחירום

גל ברנס: אם אני אוכל להשלים משפט, אני אענה

שלום דנינו: מה התקנה? מה המהות? סליחה שאני לא עוקב אחריכם

איציק שניידר: המהות של התקנה היא נורא פשוטה

איציק שניידר:  בזמן שיש בעיה של חלב, עודף או חוסר, לענייננו – חוסר, אנחנו מפחדים שתהיה התפתחות בצפון וייפגעו עוד רפתות, כמו שנפגעו בדרום

איציק שניידר:  עם זה הסתדרנו, אבל אם תהיה פגיעה משמעותית, לא נוכל להסתדר

שלום דנינו: ברגע שיש מחיר מטרה לחלב - - -     

איציק שניידר: לא, לא קשור למחיר

שלום דנינו: לא, שנייה

שלום דנינו:  מכיוון שיש מחיר מטרה לחלב, מה אכפת לנו איך אתם מתנהלים?      

איציק שניידר: תשאל אותו, מה אכפת לו

דוד ביטן: רגע

איציק שניידר: אבל המטרה של הקטנה הזאת - - -      

דוד ביטן: רגע, רגע

דוד ביטן:  אם אנחנו מבטלים את הסעיף התקציבי בכלל, את הסעיף 19 שמדובר עליו, יש בעיה?      

גל ברנס: - - -      

איציק שניידר: זה לא קשור אליו, לא צריך להתייעץ איתו אם מבטלים את הסעיף

גל ברנס: אפשר להשלים משפט?      

ד"ר אסף לוי: 	 אדוני, אפשר להביא את התקנות לפה ופשוט לוותר על הסעיף הזה

ד"ר אסף לוי:  אם אנחנו עכשיו, מראש, נמחק את הסעיף, אנחנו נצטרך לעבור הכול מהתחלה

ד"ר אסף לוי:  עדיף שזה יקרה פה, בוועדה

דוד ביטן: רגע, תנו לגל לענות

קריאה: עשר שנים הם מדברים, בשביל מה?     

גל ברנס: שלחו לנו תקנות של 20 עמודים בערך, 70% מתוך זה לא רלוונטי בשום צורה למצב של מלחמה

גל ברנס:  למשל כתוב שאסור לחתום חוזים ליותר משלוש שנים בין יצרנים לרפתות

גל ברנס:  אין לזה שום קשר בין המלחמה לבין - - -     

ד"ר אסף לוי: אבל זה החוק

גל ברנס: כל מה שביקשנו זה למחוק את כל הסעיפים שלא רלוונטיים למלחמה - -         

חגית איגרמן: 	 גם לא רלוונטיים לאישור האוצר

גל ברנס: - - לכתוב שזה תקנות לתקופה של מלחמה, ולהגיש אותם לוועדה

גל ברנס:  זה הכול

ד"ר אסף לוי: אבל כל הסעיפים שהוא מבקש לחתום, זה לא קשור לאוצר

איציק שניידר: התקנות האלה עברו את משרד המשפטים ומגיעים כמקשה אחת, אי-אפשר להוציא 50% ולהגיד שיש תקנות

גל ברנס: ה-50% האלה רלוונטיים למלחמה?     

איציק שניידר: זה רלוונטי להכול

גל ברנס: טוב, בסדר

ליאור שמחה: אבל גל, למה - - -     

דוד ביטן: בסדר, בוא נעשה - - -      

ליאור שמחה: יש לי שאלה

ליאור שמחה:  אני יצרן, לא קשור אליו

דוד ביטן: לא, עזוב, אתה קשור לעניין?     

ליאור שמחה: לא

דוד ביטן: אז עזוב

דוד ביטן:  מה, הפכת להיות יועץ של מועצת החלב?     

איציק שניידר: אז אפשר מחר לעשות את הדיון?     

דוד ביטן: תביאו את התקנות, נדון בהערות של האוצר במסגרת התקנות ונגמור את העניין הזה

דוד ביטן:       מקובל עליך, גל?      

גל ברנס: שוב, רוב התקנות פשוט לא רלוונטיות למצב של מלחמה - - -      

דוד ביטן: בסדר, הבנו

שלום דנינו: גל, נדון עליהן, נעבור סעיף-סעיף

דוד ביטן: מחר נדון בזה

דוד ביטן: טוב

דוד ביטן:  מדיניות – יש לכם תשובות לגבי מה שהיה בישיבה הקודמת?      

גל ברנס: לא, אין לי עוד עדכון

גל ברנס:  לא היה הרבה קשב לדבר הזה בשלב הזה

גל ברנס:  שר האוצר - - - בהרבה דברים אחרים, נגיע גם לזה

דוד ביטן: מתי תגיעו? אני ביקשתי שזה יסתיים עד מחר

גל ברנס: אנחנו לא הצלחנו לייצר איזושהי מדיניות חדשה בשבוע הזה

גל ברנס:  אנחנו בתוך מלחמה, יש המון דברים - - -     

דוד ביטן: אבל אין חוסר היום

גל ברנס: אין חוסר, גם אין יבוא, זה בסדר

דוד ביטן: 	 אין יבוא בגלל שאנשים לא רוצים לייבא, לא בגלל שאתם לא נתתם את האפשרות הזאת

גל ברנס: כרגע זה מה שאמרנו גם בשבוע שעבר, אין לי עמדה חדשה להציג

גל ברנס:  כל עוד אנחנו במלחמה - - -      

דוד ביטן: כל עוד אין חוסר, אני מבקש שמשרד האוצר יבטל את האפשרות לייבא כרגע

דוד ביטן:  זה הכול

שלום דנינו: גל, מה שאני הבנתי מהדיון בהתקנה הקודמת – לי זו הייתה ממש הפתעה – זה שיכולת הייצור של החלב היא גדולה הרבה יותר מהמכסות

שלום דנינו:  זאת אומרת שאף פעם לא צריך להיות חסר חלב

גל ברנס: לא, אנחנו לא מדברים על חלב גולמי - - -     

דוד ביטן: שלום, אתה טועה, הסברתי לך

דוד ביטן:  הבעיה לא בחלב גולמי, הבעיה זה בייצור, במפעלים - -      

קריאה: במחלבות

דוד ביטן: - - כי אז היה חסר על המדף, והייתה סיבה לאפשר יבוא כדי למנוע את זה

איציק שניידר: אני יכול להגיד מילה?     

דוד ביטן: אבל היום אין את זה

איציק שניידר: אני יכול להגיד מילה?     

דוד ביטן: לא, לא

דוד ביטן:      אין את הבעיה הזאת היום

דוד ביטן:  מכיוון שאין בעיה, אין טעם בהמשך

דוד ביטן:  תמיד השר יכול לחדש את הנושא של היבוא, מה הבעיה?      

גל ברנס: כן, אבל זה לא מהיום למחר

גל ברנס:  כרגע, כל עוד אנחנו במלחמה ובאי-ודאות, והיבוא בטח נמוך ולא משפיע, אז עדיף להשאיר

ליאור שמחה: הפוך

גל ברנס: איך אומר שר החקלאות? עדיף שיהיה פה עודף ולא חוסר

גל ברנס:  - - -      

דוד ביטן: אבל מה הבעיה ליצור צו כזה, שאם מחר בבוקר - - -     

שלום דנינו: ובכם, הרפתנים, זה פוגע במשהו?     

קריאה: - - -      

גל ברנס: אני יכול להגיד שלקח לנו יותר מחודש לחתום עליו

גל ברנס:  כולם עסוקים בימים אלו

גל ברנס:  אין קשב לאף אחד בממשלה, לא במשרד המשפטים ולא - - -     

ליאור שמחה: אני רוצה להגיד מילה

ליאור שמחה:  אפשר?     

דוד ביטן: אבל תן לו לסיים

גל ברנס: - - - ולא לכל מי שצריך, ולכן הצווים האלו לוקחים זמן

ליאור שמחה: אני אגיד איך זה נראה מהצד שלנו, ולמה חשוב לסגור את זה עכשיו

ליאור שמחה:  תראו, זה שגל אומר שאין יבוא – הוא פשוט לא יודע

ליאור שמחה:  יש יבוא, והיבוא הוא מטורקיה

דוד ביטן: היבוא מטורקיה זה 100,000 ליטר, זה הכול

אליהו ברוכי: הוא קיים

אליהו ברוכי:  כמה הגיע השבוע, אתה יודע?     

ליאור שמחה: כרגע "משנת יוסף" של יוחאי קוסובר מביא חלב מטורקיה

ליאור שמחה:  מטורקיה

דוד ביטן: 100,000, זה הכול

שלום דנינו: אז מה?     

ליאור שמחה: לא, לדעתי זה יותר, 400,000-300,000

שלום דנינו: העסקים עם טורקיה, גם אנחנו מוכרים להם

שלום דנינו:  אל תעשו מזה פוליטיקה

ליאור שמחה: אני לא עושה מזה פוליטיקה, אבל אני רוצה להגיד לכם מילה

ליאור שמחה:  בזמן שאנחנו מסתכנים בעוטף, חולבים תחת אש, הרבה יותר קל להביא מטורקיה

ליאור שמחה:  הרי המתח הזה, שהרפתנים נמצאים שם, הם שואלים את עצמם: למה אנחנו צריכים את זה בכלל? למה אנחנו צריכים לחלוב תחת אש, אם אפשר להביא מטורקיה?      

דוד ביטן: תקשיב שנייה - - -     

קריאות: - - -         

ליאור שמחה: ואני אומר לך - - -     

שלום דנינו: אבל זאת לא המשוואה

אליהו ברוכי: יש פה אמירה חשובה

ליאור שמחה: ואני אומר לך שהאמירה של ישראל, כמו שאנחנו מקבלים אותה ממשרד החקלאות, כמו שאנחנו מקבלים אותה פה כרוח גבית, כמו שאנחנו מקבלים אותה מהמתנדבים ומעם ישראל – תמשיכו להחזיק

ליאור שמחה:  ואני אומר לכם: זאת אמירה מורלית

ליאור שמחה:  להביא מטורקיה – זה מורלי

איציק שניידר: להביא 100,000 מטורקיה זה אצבע בעין של הרפתנים שנלחמים - - -      

קריאות: - - -     

ליאור שמחה: אם זה לא חשוב, וזה רק 100,000, אז למה זה טוב?     

שלום דנינו: אתה לוקח את הדיון באמת למקום - - -     

אליהו ברוכי: אם אין יבוא בפועל, אין להם דעה, אז - - -      

דוד ביטן: רגע, רגע

אליהו ברוכי: למה לא להוריד את הצו בתקופה הזאת של המלחמה, כמו שהוא אומר, בשביל העניין המורלי, לעודד את החקלאים שם? בין כה וכה אין יבוא

גל ברנס: ביום שיהיה חסר, יהיה הרבה יותר מורכב להחזיר את הצו מאשר לבטל אותו

דוד ביטן: רגע, לעוד כמה זמן הצו הזה?     

גל ברנס: עד ה-7 בינואר, אם אני זוכר נכון

חגית איגרמן: 18 בינואר

דוד ביטן: אנחנו אומרים לך שהחלטת הוועדה היא שכרגע אין צורך בצו

דוד ביטן:  מכיוון שאנשים התחילו לייבא, אנחנו עכשיו לא נפגע באנשים כלכלית

דוד ביטן:  אנחנו מבקשים לא לחדש את הצו הזה ב-7 בינואר, תעביר את המסר הזה לשר האוצר, פשוט מאוד

דוד ביטן:       אין היום מחסור, אין צורך לייבא

דוד ביטן:  מי שעשה הליכים ליבוא עד ה-7 בינואר, שיעשה מה שהוא רוצה

דוד ביטן:  אחרי ה-7 בינואר אנחנו מבקשים לא לחדש את הצו

דוד ביטן:  השיקולים הם ברורים, ויש כל מיני, לא משנה כרגע מה השיקולים

ד"ר אסף לוי: יש גם אופציית ביניים ששר החקלאות הציע לשר האוצר: לעשות מכסת מדף

דוד ביטן: דיברתי על זה עם האוצר

דוד ביטן:  מכסת מדף זה אומר שברגע שיש מכסות, צריך לבטל את כל - - -     

אליהו ברוכי: מה זה מכסת מדף?     

ליאור שמחה: אדוני היושב-ראש, אני רוצה להגיד לך תודה, באמת

ליאור שמחה:  זאת אמירה שאנחנו יכולים ללכת איתה לרפתנים

שלום דנינו: אנחנו אף פעם, חלילה וחס, לא נגד – לא הרפתות, לא החקלאים

שלום דנינו:  שזה יהיה ברור

ליאור שמחה: אני רוצה להגיד תודה אמיתית ליושב-ראש

דוד ביטן: תכיני מכתב לשר האוצר מטעמנו, זאת ההחלטה

דוד ביטן:  יש מישהו שמתנגד להחלטה הזאת? אני מבקש שתעביר את המסר הזה לשר האוצר

דוד ביטן:  עד ה-7 לחודש לא נפגע בצו שהוצע, אבל אנחנו מבקשים מכם לא לחדש אותו

דוד ביטן:  אם תהיה בעיה בעתיד, תעשו, אין בעיה

ליאור שמחה: אמירה חשובה, אדוני היושב-ראש, תודה

דוד ביטן: ראיתם שאני לא התערבתי בצו הראשוני שניתן, כי באמת היה מחסור במדפים

שלום דנינו: עכשיו בסיור בטרה שעשינו, עם ממש חצי מהעובדים, הם הוציאו את כל החלב שהגיע למיכל ומייצרים אותו

שלום דנינו:  זה היה מרשים מאוד לראות

דוד ביטן: 	 יש רק בעיה אחרת, ואתם צריכים לשקול אותה אם כבר מדברים על העניין הזה

דוד ביטן:  הבעיה היא לגבי השקיות, למפעלים אין אינסנטיב להחליף את המכונות, כיוון שזה לא שווה את המחיר שמושקע

דוד ביטן:  היום הם צריכים להשקיע קרוב ל-60 מיליון שקל בהחלפת המכונות, אז מפעל אחד – טרה, החליט לא להחליף, הפסיק לייצר שקיות

דוד ביטן:       מצד שני תנובה כרגע מייצרת, אבל בעוד זמן לא ארוך הם יצטרכו להחליף את המכונות

דוד ביטן:  לכן אתם צריכים לשקול סיוע בעניין הזה, אם אתם באמת רוצים שיהיו שקיות חלב

דוד ביטן:  אתם צריכים לסייע למפעלים בעניין הזה

דוד ביטן:       ולחרדים אני אומר - - -     

קריאה: אולי שיביאו מטורקיה - - -?     

דוד ביטן: לא יביאו שקיות מטורקיה

דוד ביטן:  אני אומר לחרדים: מכיוון שרוב החלב בשקיות נרכש על ידי החרדים בגלל המחיר שלו, לפי מה שהבנתי – תיכנסו לזה, יכול להיות שאתם צריכים לשכנע את שר האוצר לתת מענק לצורך רכישת המכונות

דוד ביטן:  אחרת לא יהיה חלב בשקיות, יהיה רק בקרטונים

דוד ביטן:      זאת החלטה שצריכים לראות קדימה – כי טרה כבר הפסיקו לייצר, ותנובה דרך להפסיק

דוד ביטן:  מה נראה לכם, שהיא תשקיע 80-60 מיליון שקל להחלפת המכונות סתם?     

איציק שניידר: אדוני היושב-ראש, אנחנו הצענו לשר האוצר תוכנית איך לעזור למחלבת רמת הגולן, שתהיה גם מחלבה נוספת משמעותית שמייצרת חלב מפוקח, בעלות לא גבוהה – של 15 מיליון שקל

איציק שניידר:  הם מוכנים להשקיע בקו שעולה 40 מיליון שקל - - -     

דוד ביטן: 	לגבי מה? אני מדבר על השקיות כרגע

איציק שניידר: 	 לגבי ייצור של חלב מפוקח

דוד ביטן: לא, אז חלב מפוקח כרגע לא צריך, אין בעיה

שלום דנינו: ואיך הם יכולים להבטיח את הרווחיות ואת הקיום שלהם? מה הרעיון בהצעה שלכם, חוץ מלהשקיע כסף?      

דוד ביטן: לא, אנחנו רוצים - - -     

איציק שניידר: לא, מה זה להשקיע? מענק השקעות לתעשייה בגולן – לחזק את הגולן, לחזק - - -         

דוד ביטן: בסדר, זה ויכוח אחר

דוד ביטן:  כרגע אין מחסור

דוד ביטן:       דבר אחד אני כן רוצה

דוד ביטן:  כרגע אנחנו לא יכולים לחוקק חוקים והאוצר מנצל את זה קצת

דוד ביטן:  בעובדה, בנושא השני, של משרד הכלכלה, מתווכחת איתי יושבת-ראש ועדת המחירים

דוד ביטן:  יש לה איזו אידאולוגיה

דוד ביטן:  אני מסביר לה שאידאולוגיה זה טוב מאוד למצב רגיל, לא למצב מלחמה

דוד ביטן:  אני שוקל לחוקק חוק שיחייב חברות לייצר גם חלב מפוקח

דוד ביטן:  למשל שטראוס לא מייצרת, היא מוכרת רק דבר שהוא לא מפוקח

דוד ביטן:  צריכים לאזן את העניין, שלא רק תנובה וטרה ייצרו, אלא כל החברות – ובמיוחד הגדולות – יהיו מחויבות לייצר

שלום דנינו: 	שטראוס לא מייצרת ביטבתה?     

דוד ביטן: 	 כמעט ולא מייצרת

קריאה: לא מפוקח

דוד ביטן: דרך אגב, זה יותר טוב מצו שמאפשר יבוא

דוד ביטן:  תחייב את כל החברות לעשות את זה באחוז מסוים, והכול יהיה בסדר

איציק שניידר:  או כמו שאדוני אמר, להשקיע בתעשייה - - -     

דוד ביטן: אבל אנחנו עכשיו במצב מלחמה, לא נתייחס לעניין הזה

דוד ביטן:       תחליפי את הישיבה למחר, לעניין של תקנות הוויסות

דוד ביטן:  הישיבה תתקיים, אבל לגבי תקנות אחרות

ד"ר עידית חנוכה: אבל אין לך תקנות לאשר

דוד ביטן: הם יביאו את זה

דוד ביטן:       תביאו את התקנות היום

דוד ביטן:  ההערות של האוצר יהיו במסגרת הישיבה

ד"ר אסף לוי: אדוני, התקנות הן תקנות של שני המשרדים

ד"ר אסף לוי:  אנחנו נגיש אותן, שהאוצר יצטרף להגשה

שלום דנינו: לא, אתה תביא את התקנות - -       

ד"ר אסף לוי: אנחנו נביא, בסדר

שלום דנינו: - - והאוצר יבוא עם ההערות

ד"ר אסף לוי: אין בעיה

דוד ביטן: זה לא משנה, גם אם צריך את שני המשרדים אני יכול לדון בכל דבר, נכון? אתם תביאו את התקנות אליי לדיון, בלי שזה יוגש פורמלית

דוד ביטן:  נעשה דיון, נעזור לכם לסיים את העניין

דוד ביטן:  ברגע שנגמור את העניין, אז האוצר ואתם תגישו ונאשר את זה מיד

דוד ביטן:  זה הכול

אביגיל כספי: - - -     

דוד ביטן: אנחנו לא נעשה אישור תקנות, נעשה דיון בתקנות, בסדר?      

שלום דנינו: להגיע לנוסח מוסכם

דוד ביטן: כדי להגיע לנוסח מוסכם, אין בעיה

ליאור שמחה: אתה יודע כמה קשה לי להגיד מילים טובות

ליאור שמחה:  אני רוצה להגיד מילה טובה על הסיפור של היבוא

ד"ר אסף לוי: אדוני, אבל חבל על הזמן

ד"ר אסף לוי:  למה שלא נגיש את זה באופן רשמי ונדון בתקנות?      

דוד ביטן: מכיוון שצריך שניים

דוד ביטן:  עזוב, זה לא משנה

שלום דנינו: צריך הסכמה

ד"ר אסף לוי: הינה, יש לנו נוסח

ד"ר אסף לוי:  שהאוצר יסכים - - -      

דוד ביטן: רגע, אבל הם לא רוצים לחתום, יש להם הערות

דוד ביטן:  זה מחייב אותנו שיהיה עוד דיון אחד, ואז נאשר את זה פורמלית

דוד ביטן:  זה לא נורא

דוד ביטן:  אז יהיה עוד יום אחד, נעשה את זה

דוד ביטן:  תביאו את זה

דוד ביטן:       האוצר – תהיו בדיון, תכינו את ההערות, נדון בהכול ביחד

שלום דנינו: אבל תבואו בלי עצבים

שלום דנינו:  זה דיון כדי לסגור את העניינים

ששון גואטה: הבעיה זה לא החקלאות

ששון גואטה:  זה האוצר, לא הבנתם?      

דוד ביטן: 	עם כל הכבוד, גם לאוצר יש מה להגיד

דוד ביטן:  הם עדיין גוף מקצועי שיכול להגיב

אורי אור: 	חבר הכנסת דנינו, החקלאים זה אנשים הכי רגועים

איציק שניידר: כולם התעוררו חוץ ממשרד האוצר

איציק שניידר:  כולם הבינו שאנחנו במצב אחר, חוץ מהרפרנטים באגף תקציבים

איציק שניידר:  אצלם העולם כמנהגו נוהג

אביגיל כספי: - - -     

דוד ביטן: שינינו

דוד ביטן:  עכשיו אנחנו במצב מלחמה, מה אני יכול לעשות

ד"ר עידית חנוכה: - - -     

דוד ביטן: אנחנו נעשה

דוד ביטן:  תכניסי לסדר היום דיון בתקנות, זה הכול

דוד ביטן:  מותר לנו לדון בכל דבר

דוד ביטן:  אני יכול מחר בבוקר לקום ולהחליט לדון בגל

דוד ביטן:  זה בסדר, תקני, אין בעיה

דוד ביטן:  נעזור להם לסכם את התקנות

דוד ביטן:  הכול בסדר

שלום דנינו: הוא רצה להגיד תודה

ליאור שמחה: אני רציתי להגיד לך תודה על הסיפור של היבוא

ליאור שמחה:  האמירה הזאת היא בהחלט אמירה שאנחנו יכולים לבוא איתה לרפתנים

דוד ביטן: 	 אבל היא מותנית

דוד ביטן:  הינה אני אומר: ברגע שיהיה מחסור במדפים אני תומך בשר האוצר שישנה את זה

ליאור שמחה: זה בסדר

ליאור שמחה:  אבל אני רוצה להגיד לצד הדבר הזה, שיש מגוון פתרונות שהצענו, ואפשר גם לעשות דיון על זה פה - - -      

דוד ביטן: כן, אבל בכל זאת היה חסר במדפים, לא?      

ליאור שמחה: היה חסר במדפים, אבל זה בגלל כשל שוק של משרד האוצר

גל ברנס: - - -      

דוד ביטן: לא משנה מה הסיבה

שלום דנינו: מה כשל שוק?     

איציק שניידר: קודם לא עומדים בחוק, אחרי זה אומרים למה אתם לא מייצרים

גל ברנס: - - -      

איציק שניידר: עשר שנים לדון בתקנות

ליאור שמחה: יש כשלי שוק

ליאור שמחה:  השוק מתנהג בצורה אחרת

ליאור שמחה:  יש מגוון פתרונות לכשלים האלה – איך להתנהג; איך להרים את המחיר; איך להוריד את המחיר; איך לתמוך ביצרנים - - -     

איציק שניידר: מכיוון שלא משלמים למחלבות את מה שמגיע להן, צריך לתמוך בהן בצורה אחרת

ליאור שמחה: יש הרבה מאוד פתרונות

ליאור שמחה:  הבעיה היא במרווח הקמעונאי, נכון? אז משרד האוצר מתכבד לעשות משהו, ולא להגיד: יש כשל שוק, נפתור את זה ביבוא

שלום דנינו: עומדת בפניי חידה מאוד גדולה בנושא הזה, שתנובה ואחרים אומרים שהמחלבות מפסידות כסף

שלום דנינו:  שאלתי ספציפית האם המתקן הזה של ייצור החלב גומר את המאזן שלו במינוס בסוף שנה, אומרים לי: כן

שלום דנינו:  ואז אני שואל את עצמי שאלה: איך יכול להיות עסק מופסד, נגיד כמו תנובה, שמפעם לפעם כשמוכרים אותה, המוכר מרוויח עוד איזה שני מיליארד

דוד ביטן: שלום, תנובה לא מפסידה כסף, היא מרוויחה

דוד ביטן:  היא מפסידה על הקטע של המפוקח

דוד ביטן:  אתה הולך למסקנות לא נכונות

שלום דנינו: צריך לראות מה המרכיבים שמעמיסים על המאזן, נגיד בטרה

ליאור שמחה: אני לא רוצה לקיים את הדיון פה, אבל בואו נגיד את האמת, ליד גל

ליאור שמחה:  האמת היא שאפשר לסיים את הסיפור של המחסור בחלב דרך תוצרת הישראלית

ליאור שמחה:  האמת היא שמשרד האוצר התלבש על היבוא, וניצל את ההזדמנות לא לפתור את הבעיה, אלא לייצר יבוא, כי זה מה שהם מאמינים בו

דוד ביטן: זה לא נכון

ליאור שמחה: זו האמת

דוד ביטן: זה לא נכון

ששון גואטה: אבל תשמע את הפתרון שלהם, אולי יש להם פתרון?     

ליאור שמחה: הם ניצלו את ההזדמנות

איציק שניידר: קודם החלישו את התעשייה, ואחרי זה אומרים: למה אתם לא מייצרים?      

דוד ביטן: 	לא, לא

איציק שניידר: 	 קודם דאגו שהם לא יקבלו את המחיר שהם צריכים לקבל, ואחרי זה הם אומרים: למה אתם לא עושים חלב?          

דוד ביטן: רבותיי, בואו, אני אענה במקום גל

דוד ביטן:  תקשיבו טוב

דוד ביטן:  ברור שאם מעלים את המחיר, אז לא תהיה בעיה של אף אחד

דוד ביטן:  מעלים את המחיר

דוד ביטן:  הייתה בעיה עם המחיר לאורך זמן של שנתיים, שמכל מיני סיבות פוליטיות המחיר לא עלה

דוד ביטן:  בסופו של דבר היה צריך להעלות ב-16% ועלה רק ב-9%

דוד ביטן:  זה לא מצא חן בעיני התעשיינים

דוד ביטן:  בגדול, אנחנו הצענו שהאוצר יכניס יד לכיס וייתן סיוע ליצרן, לתעשייה – לא לחקלאות, אלא לזה שמייצר – בגלל ההפסדים

דוד ביטן:       זה הדבר שצריך לפתור בסופו של דבר

דוד ביטן:  אבל בתכלס, כשהוא התקין את תקנות היבוא, היה מחסור במדף

דוד ביטן:  מה זה משנה מה הסיבה? אני לא נכנס, ולכן גם לא התערבתי

דוד ביטן:  לא עשיתי שום דיון ולא אמרתי מילה

דוד ביטן:  זה היה במקום לעשות את זה, כי חוץ מהחקלאות אנחנו צריכים לספק את השירות - - -      

אלון שוסטר: דוד, אני רוצה להגיד משפט אחד

דוד ביטן: אבל עכשיו עם השקיות יש בעיה, גל

דוד ביטן:  תיכנסו לזה, יש בעיה אמיתית, שתדע, אלא אם כן אתם לא רוצים לייצר שקיות יותר

דוד ביטן:  כי זה מה שיקרה

גל ברנס: רק מבחינת העובדות: המחיר המפוקח היום הוא בדיוק לפי המלצת ועדת המחירים לרכיב השוטף

גל ברנס:  אין שום פער ביניהם - - -      

איציק שניידר: תפסיק עם התעלולים האלה, זה לא נכון

ליאור שמחה: אבל כמה כסף אתה חייב להם, למחלבות?     

גל ברנס: זה לא משנה

איציק שניידר: זה משנה מאוד

גל ברנס: בייצור השוטף אין הפסד ביחס ל המלצת ועדת המחירים

ליאור שמחה: אבל עזוב את השוטף

ליאור שמחה:  כמה כסף אתה חייב להם?     

איציק שניידר: - - -  עובדה שהם לא מרוויחים

ליאור שמחה: כמה כסף אתה חייב להם, גל? תגיד להם את האמת

גל ברנס: המלצת ועדת המחירים נחתמה - - -     

אלון שוסטר: דוד, מה שאני מבקש רק לחדד, אני מבין - - -          

דוד ביטן: זה לא דיון - - - גל, אני ארצה את התמיכה שלכם בחוק הזה

דוד ביטן:  אין הגיון שהכול ייפול על תנובה וטרה

דוד ביטן:  שטראוס היא חברה ענקית, היא מייצרת מוצרי חלב

דוד ביטן:  משום מה היא החליטה שאת החלב המפוקח היא לא מייצרת

דוד ביטן:  זה דבר שלא ילך

דוד ביטן:  אנחנו רוצים לחייב גם את שטראוס לייצר - - -     

שלום דנינו: אגב, האחרים – תנובה וטרה – זה וולונטרי, הייצור של החלב או שהם חייבים?      

דוד ביטן: לא חייבים

גל ברנס: אנחנו לא מחייבים אף עסק במדינת ישראל לייצר מוצרים

דוד ביטן: בסדר, אז אנחנו כן

דוד ביטן:  בנושא של החלב המפוקח אנחנו נחייב אותם

קריאות: - - -      

אליהו ברוכי: מבחינתכם יכול להיות מצב שלא יהיה חלב מפוקח בכלל, כי אם אתה לא מחייב לייצר אז כולם יפסיקו לייצר את זה

אלון שוסטר: בדיוק, זאת הפואנטה

גל ברנס: כשמתכננים ומפקחים – יש כשלים

אלון שוסטר: בסדר, זאת הפואנטה

דוד ביטן: אתם עם המדיניות שלכם

דוד ביטן:  תכלס, למה כל זה צריך להיות על תנובה וטרה? אני לא מבין את זה

דוד ביטן:  למה שטראוס, שהיא מייצרת מוצרי חלב, לא צריכה לייצר גם אחוז מסוים מהייצור שלה?      

אלון שוסטר: דוד, אני רוצה לומר משפט אחד

אלון שוסטר:  עד שלא נשנה את המצב שבו התכנון, שבכל מדינות העולם מתוכנן איכשהו – אצלנו זה על ידי המדינה – עד שלא נשנה את הקונספט, שמתכננים מוצר שיש לו זמן מדף מתכלה, עם עלויות אדירות לעתיד, עד שלא נשנה את זה - - -     

דוד ביטן: אבל יש את מועצת החלב

אלון שוסטר: בוודאי שיש

אלון שוסטר:  אבל אנחנו שומעים מגל, בהוגנות: לא רוצים לתכנן

דוד ביטן: זאת האידאולוגיה שלהם

אלון שוסטר: זה ברור

אלון שוסטר:  אני רק רוצה לומר לנו, שבזמן המלחמה אנחנו לא רוצים לעסוק אלא בנושאים של מלחמה - -      

דוד ביטן: נכון

אלון שוסטר: - - אבל תחת האמירה הזאת נעשים צעדים קטנים ומשמעותיים שיכולים להרחיק אותנו מתכנון ראוי, ובסוף מהיכולת אספקת – במקרה הזה של חלב טרי, לאורך זמן

אלון שוסטר:  זה הסיפור, ולכן צריך להתעסק בזה

דוד ביטן: טוב, מאה אחוז

דוד ביטן:      רבותיי, אנחנו מיצינו את הדיון

דוד ביטן:  מחר נעשה דיון על תקנות הוויסות, בנוסח שמוצע, עם התיקונים של האוצר

דוד ביטן:  בלי לאשר או לא לאשר, רק את הדיון עצמו

דוד ביטן:  אם נגיע להסכמות אז נתקדם הלאה

אליהו ברוכי: אפשר לקבל את הנוסח?      

קריאה: אנחנו נעביר אותו לוועדה

דוד ביטן: הם יעבירו אותו לוועדה היום

אביגיל כספי: וכמובן שבדיון על האישור יצטרכו הקראה

דוד ביטן: ברור

דוד ביטן:  כשאנחנו נסיים את העניין נעשה עוד דיון, ואז נאשר את זה

דוד ביטן:  זה הכול

דוד ביטן:  נעזור לאוצר ולחקלאות להגיע להסכמות

גל ברנס: אתה יכול לעזור לנו בוועדת הכספים

דוד ביטן: ועדת הכספים התחילו?     

גל ברנס: כן

דוד ביטן: בהצלחה בוועדת הכספים

ליאור שמחה: כבוד היושב-ראש, המסר שיוצא מהוועדה הוא מסר חשוב מאוד, ותודה רבה

דוד ביטן: מאה אחוז